ওয়ার্ল্ড ট্রেড সেন্টার (২০০১–বর্তমান)
ওয়ার্ল্ড ট্রেড সেন্টার হল মার্কিন যুক্তরাষ্ট্রের নিউ ইয়র্ক সিটির লোয়ার ম্যানহাটনের প্রায় সম্পন্ন ভবনসমূহের চত্বর, যা একই স্থানে মূল সাতটি ভবনকে প্রতিস্থাপন করে। মূল সাতটি ভবন ১১ই সেপ্টেম্বরের হামলায় ধ্বংস হয়ে গিয়েছিল। স্থানটি ছয়টি নতুন আকাশচুম্বী ভবনের সঙ্গে পুনর্নির্মাণ করা হচ্ছে, যার মধ্যে চারটি সম্পন্ন হয়েছে; হামলায় নিহতদের জন্য একটি স্মৃতিসৌধ ও যাদুঘর; সেন্ট নিকোলাস গ্রিক অর্থোডক্স চার্চ ও যানবাহন নিরাপত্তা কেন্দ্রকে সংযুক্তকারী উত্তোলিত লিবার্টি পার্ক; এবং একটি পরিবহন কেন্দ্র রয়েছে। ৯৪-তলা বিশিষ্ট ওয়ান ওয়ার্ল্ড ট্রেড সেন্টার হল পশ্চিম গোলার্ধের সবচেয়ে উঁচু ভবন এবং নতুন কমপ্লেক্সের প্রধান ভবন। ভবনসমূহ ওয়ার্ল্ড ট্রেড সেন্টার অ্যাসোসিয়েশন দ্বারা নির্মিত বহু ভবনসমূহের মধ্যে অন্তর্ভুক্ত রয়েছে। মূল মূল ওয়ার্ল্ড ট্রেড সেন্টারে টুইন টাওয়ার অন্তর্ভুক্ত ছিল, যা ১৯৭৩ সালে খোলা হয়েছিল এবং নির্মাণ সম্পন্ন হওয়ার সময় বিশ্বের সবচেয়ে উঁচু ভবন ছিল। ভবন দুটি ২০০১ সালের ১১ই সেপ্টেম্বর সকালে ধ্বংস হয়ে যায়, যখন আল-কায়েদা- সংশ্লিষ্ট ছিনতাইকারী বা হাইজ্যাকাররা সন্ত্রাসবাদের একটি সমন্বিত কর্মকাণ্ডে দুটি বোয়িং ৭৬৭ জেট বিমান নিয়ে কমপ্লেক্সে হামলা করেছিল। ওয়ার্ল্ড ট্রেড সেন্টারে হামলায় ২,৭৫৩ জন নিহত হয়েছিল। ওয়ার্ল্ড ট্রেড সেন্টারের ভেঙে পরার ফলে আশেপাশের ভবনগুলিতেও কাঠামোগত ক্ষয়ক্ষতি দেখা দিয়েছিল। ওয়ার্ল্ড ট্রেড সেন্টারের স্থানটির পরিষ্কার ও পুনরুদ্ধারের প্রক্রিয়ায় আট মাস সময় লেগেছিল, তারপরে স্থানটির পুনর্নির্মাণ শুরু হয়। কয়েক বছর বিলম্ব ও বিতর্কের পর, ওয়ার্ল্ড ট্রেড সেন্টারের স্থানে পুনর্গঠন শুরু হয়েছিল। নতুন ভবন চত্বর বা কমপ্লেক্সে ওয়ান ওয়ার্ল্ড ট্রেড সেন্টার (ওরফে, দ্য ফ্রিডম টাওয়ার), ৩ ওয়ার্ল্ড ট্রেড সেন্টার, ৪ ওয়ার্ল্ড ট্রেড সেন্টার, ৭ ওয়ার্ল্ড ট্রেড সেন্টার ও ২ ওয়ার্ল্ড ট্রেড সেন্টারের স্থানে আরেকটি সুউচ্চু দাপ্তরিক ভবন নির্মাণের পরিকল্পনা রয়েছে। নতুন ওয়ার্ল্ড ট্রেড সেন্টার চত্বরে একটি যাদুঘর ও স্মৃতিসৌধ এবং একটি পরিবহন হাব ভবন রয়েছে, যা গ্র্যান্ড সেন্ট্রাল টার্মিনালের আকারের সমতুল্য। ৭ ওয়ার্ল্ড ট্রেড সেন্টারটি ২০০৬ সালের ২৩শে মে খোলা হয়েছিল, এটি ওয়ার্ল্ড ট্রেড সেন্টার চত্বরে নির্মাণ সম্পন্ন হওয়া পাঁচটি আকাশচুম্বী ভবনের মধ্যে প্রথম ভবন। ৪ ওয়ার্ল্ড ট্রেড সেন্টার হল স্থানটির প্রধান পরিকল্পনার অংশ হিসাবে সম্পন্ন হওয়া প্রথম ভবন, এটি ২০১৩ সালের ১২ই নভেম্বর খোলা হয়েছিল। জাতীয় সেপ্টেম্বর ১১ স্মৃতিসৌধটি ২০১১ সালের ১১ই সেপ্টেম্বর খোলা হয়েছিল, যখন জাদুঘরটি ২০১৪ সালের ২১শে মে খোলা হয়েছিল। ওয়ান ওয়ার্ল্ড ট্রেড সেন্টার ২০১৪ সালের ৩ই নভেম্বর খোলা হয়েছিল। ওয়ার্ল্ড ট্রেড সেন্টার ট্রান্সপোর্টেশন হাবটি ২০১৬ সালের ৪ই মার্চ জনসাধারণের জন্য উন্মুক্ত করা হয়েছিল এবং ৩ ওয়ার্ল্ড ট্রেড সেন্টারটি ২০১৮ সালের ১১ই জুন খোলা হয়েছিল। ২ ওয়ার্ল্ড ট্রেড সেন্টারের সম্পূর্ণ নির্মাণ ২০০৯ সালে স্থগিত রাখা হয়েছিল।